Offres d'emploi sur eFinancialCareers : Credit Risk Methodologies, Mediobanca, Milan, Lombardie, Italie.
Réf recruteur: CRM Meer as R100 mjd. gaan na gratis onderrig | Netwerk24
Meer as R100 mjd. gaan na gratis onderrig
Deur Llewellyn Prince 12 Julie 2019 09:56
Suid-Afrika gaan oor die volgende drie jaar meer as R82 miljard op gratis tersiêre onderrig vir arm en werkersklasstudente by universiteite bestee.
’n Bykomende R20,4 miljard gaan in dieselfde tydperk ook op gratis hoër onderrig en opleiding vir kwalifiserende studente aan TVET-kolleges bestee word.
Dr. Blade Nzimande, minister van hoër onderrig en opleiding, het dit Vrydagoggend bekend gemaak kort voordat hy sy departement se begrotingsrede vir die 2019-’20-boekjaar by die parlement gelewer het.
Nzimande het ook aangekondig dat die beurse wat vir die eerste keer in 2018 as deel van die regering se gratis beleid van hoër onderrig en opleiding aan nuwe kwalifiserende studente in hul eerstejaar toegeken is, sal vanjaar ook na tweedejaarstudente uitgebrei word.
Die skema sal na verwagting teen 2022 alle kwalifiserende studente van die eerste tot vyfde jaar van studie dek, het Nzimande gesê.
Meer oor: Blade Nzimande | Politiek | Gratis Onderrig | Onderwys
Universiteite kan nie voor bly met verblyf
Universiteite kry R7 miljard vir verbeterings